Приложение № 4

**ДОГОВОР ЗА ПРИДОБИВАНЕ НА КВАЛИФИКАЦИЯ**

Днес, ......................, в гр. Велико Търново, на основание чл. 229 от Кодекса на труда и чл. 9 от Закона за задълженията и договорите, и в изпълнение на чл. 13 от Правила за условията и реда за отпускане на стипендии на студенти, обучаващи се в професионални направления „Медицина“ и „Здравни грижи“ от Община Велико Търново, приет от Великотърновски общински съвет с Решение №…………….....2021г.,

между страните:

1. Община Велико Търново, пл. “Майка България” № 2, Булстат 000133634, представлявана от ……………………………….. - Кмет на Община Велико Търново, от една страна и

2. ……………………………………………………………………………………….,

*/име, презиме фамилия/*

с постоянен адрес: гр/с.…………………………., ул.……………………………., №………,

с ЕГН:……………………….., л.к. № ……………………………., изд. на…………………,

от ……………………………., учащ(а) се в ………………………………………………….,

специалност…………………………………. – редовна форма на обучение, наричан(а) за

краткост в договора “**Обучаващ**“ се от друга страна,

се сключи настоящият договор със следното съдържание:

**Глава първа.**

**ПРЕДМЕТ НА ДОГОВОРА**

**Чл. 1** (1). Община Велико Търново се задължава да осигури на обучаващия се стипендия в размер на годишната такса за обучение по специалността „…………………………………………“, в която обучаващият се е учащ.

(2). Обучаващият се задължава да придобие професионална квалификация по специалността, посочена в ал. 1, след което да постъпи на работа в някои от следните обекти: Общинско лечебно заведение за болнична помощ; Социални услуги, предоставяни от Община Велико Търново на територията на Община Велико Търново.

(3). Конкретното работно място в обект по ал. 2 се уговаря между Община Велико Търново и обучаващият се непосредствено преди или след завършване на процедурата за придобиване на професионална квалификация по специалността, съгласно ал. 1.

(4). Продължителността на срока за който обучаващият ще работи в обект по ал. 2 е 5 години.

**Глава втора.**

**ПРАВА И ЗАДЪЛЖЕНИЯ НА ОБЩИНА ВЕЛИКО ТЪРНОВО**

**Чл. 2** (1). Община Велико Търново се задължава ежегодно (в рамките на срока за обучение по учебния план за специалността, посочена в чл. 1, ал. 1) да изплати по банкова сметка на обучаващия се стипендия в размер на годишната такса за обучение.

(2). През първата година на изпълнението на договора, стипендията се изплаща в срок от 14 дни от сключването му.

(3). През втората и следващите години на изпълнение на договора, сумите за стипендия се изплащат в 14-дневен срок от датата на представяне на съответните документи по чл. 3, ал. 1, т. 2, които следва да удостоверяват:

* Записване на обучаващия се за предстоящата учебна година;
* Успех на обучаващия се от предходната учебна година;
* Наличие на невзети изпити от обучаващия се за предходната учебна година и причините за това.

(4). Община Велико Търново има право да получава информация за хода на обучението на обучаващия се и да упражнява текущ контрол върху изпълнението на настоящия договор.

(5). Община Велико Търново има право да прекрати едностранно настоящия договор без предизвестие, ако са налице основанията посочени в чл. 4, ал. 1 от Глава четвърта на настоящия договор.

(6). Община Велико Търново има право да преустанови временно действието на настоящия договор, в случаите когато обучаващият се повтаря учебна година по уважителна причина. За времето на преустановяване не се дължи изплащане на стипендия от Община Велико Търново.

**Глава трета.**

**ПРАВА И ЗАДЪЛЖЕНИЯ НА ОБУЧАВАЩИЯ СЕ**

**Чл. 3.** Обучаващият се е длъжен:

1. Да завърши в срок обучението си по уговорената в чл. 1 специалност;
2. В срок от 01-ви до 15-ти октомври на всяка учебна година до завършването си да представя в деловодството на Община Велико Търново уверение от висшето учебно заведение, от което да е видно, че се е записал за предстоящата учебна година за специалността, по която се обучава, както и писмена справка от висшето учебно заведение за успеха му от положените изпити по съответните учебни дисциплини;
3. В 3-месечен срок от завършване на обучението си да постъпи на работа в един от обектите посочени в чл. 1, ал. 2, който ще се определи конкретно между страните по настоящия договор, непосредствено преди или след завършване на процедурата за придобиване на професионална квалификация по специалността, уговорена в чл. 1.
4. Да работи в обекта по т. 3 за срок от поне 5 години.

**Глава четвърта.**

**ПРЕКРАТЯВАНЕ НА ДОГОВОРА**

**Чл. 4.** (1). Договорът се прекратява едностранно от Община Велико Търново когато:

1. Обучаващият се е записал в следващ семестър/учебна година с неположени изпити от минали учебни години (включително при преместване от друго висше училище поради различия в учебните планове);
2. Обучаващият повтаря учебна година без наличие на уважителна причина;
3. Обучаващият се е подал документи с невярно съдържание;
4. Поради преместване от една специалност, в друга или от едно висше училище в друго, обучаващият повтаря учебна година, за която вече е получавал стипендия от Община Велико Търново;
5. Средният успех на обучаващия се от положените изпити през предходната учебна година е по-нисък от много добър 4.50;
6. Обучаващият се премести в друга специалност за която не се предвижда отпускане на стипендия от бюджета на Община Велико Търново;
7. Обучаващият не представи в срок изискуемите документи по чл. 3, ал. 1, т. 2;
8. Обучаващият не се е дипломирал в продължение на три последователни изпитни сесии след семестриалното завършване;

(2). Договорът се прекратява автоматично след изпълнение на задължението по чл. 3, ал. 1, т. 3 и т. 4 от страна на обучаващия се.

**Глава пета.**

**НЕИЗПЪЛНЕНИЕ НА ДОГОВОРА И НЕУСТОЙКИ**

**Чл. 5.** (1). В случаите когато е налице някоя от хипотезите, посочени в чл. 4, ал. 1 обучаващият се дължи неустойка в размер на предоставените от Община Велико Търново средства до момента на прекратяване на договора, заедно със законоустановените лихви.

(2). Обучаващият дължи неустойка и в случай, че не започне предложената му работа след завършване на специалността по чл. 1, ал. 1, или напусне работата преди изтичането на срока от 5 години, поради причина за която той отговаря. В случай, че лицето напусне работа преди петгодишния срок, неустойката е в размер на разликата от прекратяването до изтичане на срока по чл. 3, т.4.

(3). Когато обучаващият се откаже доброволно да възстанови сумата заедно с лихвите, същата може да се събере принудително по съдебен ред.

(4). Уговорената неустойка не лишава страните от право да търсят действителните вреди.

**Глава шеста.**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**Чл. 6.** (1). Договорът влиза в сила от датата на подписването му.

(2). Договорът може да бъде актуализиран по взаимно съгласие на страните или при промяна на нормативните актове, касаещи изпълнението му, чрез сключване на допълнително писмено споразумение (анекс) между страните.

**Чл. 7.** Страните разрешават споровете, възникнали по повод изпълнението на настоящия договор, по взаимно съгласие, а при невъзможност – по съдебен ред, пред компетентния съд в гр. Велико Търново.

**Чл. 8.** Всички съобщения и уведомления между страните по настоящия договор се уреждат в писмена форма за действителност.

**Чл. 9.** За неуредени въпроси в договора се прилагат разпоредбите на действащото българско гражданско законодателство.

**Чл.10.** Настоящият договор се изготви и подписа от страните в два еднообразни оригинални екземпляра, по един за всяка от страните.

**ОБЩИНА ВЕЛИКО ТЪРНОВО: ОБУЧАВАЩ СЕ:**

**…………………………………….. …………………………………………..**

/име, презиме, фамилия, подпис/

Съгласували:

……………………………………

…………………………………….